google/wiki40b huggingface dataset:
Den store retretten

Bakgrunn

På denne tiden lyktes sentralmaktene med sin styrkeoppbygging i større grad enn Det russiske keiserdømmet og dette endret maktbalansen i området. Keiser Vilhelm II presset på overfor Erich von Falkenhayn om å støtte opp under Paul von Hindenburg og Erich Ludendorff sine ønske om å videreføre offensiven i øst.
Stavka besluttet å innlede en strategisk tilbaketrekning for å vinne den tid som  var nødvendig for å bygge opp krigsindustrien hjemme.

Tysk framrykking

Etter Gorlice-Tarnow-offensiven i juni, krysset styrkene under August von Mackensen elven San og inntok Przemyśl. 22. juni forlot de russiske styrkene den galiciske hovedstaden Lvov. Mellom 23. og 27. juni krysset tyskerne Dnestr. Tidlig i juli måtte Mackensen stoppe sin framrykning på grunn av russiske motangrep.
13. juli iverksatte sentralmaktene en ny offensiv langs hele frontlinjen. Tallmessig underlegne og fortsatt uorganiserte etter tidligere sammenstøt, brøt den sørlige delen av fronten sammen på russisk side og rykket nordover til en forsvarslinje som gikk mellom Dęblin-Lublin-Chełm. Over hele den sørlige frontavsnittet rykket sentralmaktene fram ytterliger 160 km fram til Bug og da var bare en liten del av Kongress-Polen tilbake på russiske hender.
22. juli krysset sentralmaktene Wisła og i august forlot russerne Dęblin, g med fortsatt russisk tilbaketrekning ble Warszawa stadig mer isolert. Den tyske 12. arme benyttet anledningen og erobret byen 4.–5. august.
Etter å ha mottatt store forsterkninger, inntok tyskerne mot slutten av fremrykningen Brest-Litovsk 25. august. 19. september inntok Hindenburgs stryker Vilnius.
HMS «Investigator» (1848)

HMS «Investigator» var et handelsskip som ble innkjøpt av den britiske marinen i 1848 for å lete etter Sir John Franklins fortapte ekspedisjon. Hun gjorde to turer til Arktis og måtte forlates i 1853 da det ble iset fast. Vraket av skuta ble funnet i juli 2010 på Banksøya, i Beauforthavet. Hun var det fjerde skipet i Royal Navy med dette navnet.
Bygget ved Scotts i Greenock og veide 422 tonn, «Investigator» ble kjøpt av Admiralty i februar 1848 og ble utstyrt for arktiske farvann av R. & H. Green ved Blackwall Yard.
Askias grav

Askia Mohammed

Keiser Askia Mohammad I (1442–1538) var den første i sitt dynasti. Han var opprinnelig offiser, og tok makten i 1493 etter at Sonni Ali Bers sønn Sonni Baru nekter å erklære seg som muslim. Askia Mohammed var en dyktig militær strateg, og utvidet Songhais grenser og forsvarsevne. Han var en from muslim, og reiste på pilegrimsreise til Mekka i 1496. Der ble han også utnevnt til Kalif over Sudan av den siste abbasid-kalifen, noe som ga Askia en sterkere legitimitet.
Han ble avsatt av sin sønn Askia Musa i 1528. Da var han over 80 år gammel. Da han døde i 1538 ble han muligens gravlagt i Askias grav, muligens ikke. Gravpyramiden inneholder uansett ingen andre graver, men flere fra samme dynasti hviler på gravplassen på området.
Forvelling

Forvelling er en måte å behandle matvarer på der de blir kokt litt. Varene blir ikke ferdigkokte, men blir noe endret i tekstur eller sammensetning.
Noen steder er det vanlig å forvelle ris og så tørke den igjen i stedet for å polere den. Forvellingen skjer blant annet under sterkt trykk som presser smak og vitaminer i selve riskjernen. Resultatet blir en ris som er mindre klebrig og som inneholder flere vitaminer, særlig thiamin. Denne risen kan bli kalt parboiled, etter det engelske ordet for forvelling.
Metoden har likhetspunkter med blanchering.
Inger Skjelsbæk

Utdanning og karriere

Hun har studert engelsk, fransk, statistikk og psykologi, og ble cand.mag. ved Universitetet i Oslo i 1993 og deretter cand.polit. i psykologi i 1996 og dr.polit. i 2007, begge ved Institutt for psykologi ved Norges teknisk-naturvitenskapelige universitet og innen fagområdet samfunnspykologi. Doktoravhandlingen hadde tittelen Sexual Violence In Time of War: Sexuality, Ethnicity and Gender Diversity in the War in Bosnia-Herzegovina. 
Skjelsbæk ble ansatt som juniorforsker ved PRIO i 1996. Hun ble seniorforsker samme sted i 2007 og var assisterende instituttleder fra 2009 til 2015. Fra 2015 til 2019 var Inger Skjelsbæk ansatt som førsteamanuensis i kultur- og samfunnspsykologi ved Psykologisk institutt ved Universitetet i Oslo. Hun har vært i ledergruppen ved Senter for ekstremismeforskning (Center for Research on Extremism, C-REX), ved UiO siden 2016. I 2019 ble hun professor i kjønnsforskning ved Senter for tverrfaglig kjønnsforskning. Hun har en bistilling som forsker I ved PRIO siden 2015.
Skjelsbæk har vært gjesteforsker ved Human Rights Center ved University of California, Berkeley flere ganger mellom 2011 og 2017. Hun er gjesteforsker ved Center for Women, Peace and Security ved London School of Economics (LSE) i perioden 2017–2019.

Forskning og publisering

Skjelsbæks forskning er innen kvalitativt-orienterte studier av kjønn, vold og konflikt. Hun har hovedsakelig forsket på seksuell vold og annen kjønnsbasert vold i krig, og på kvinner, kjønn og likestilling mer allment, særlig knyttet til konflikten i Bosnia-Hercegovina.
Skjelsbæk har publisert artikler i en rekke internasjonale tidsskrifter, bl.a. International Feminist Journal of Politics, Culture & Psychology og Journal of Social and Political Psychology, og i norske tidsskrifter som Sosiologi i dag og Nytt Norsk Tidsskrift. Hun sitter i redaksjonsrådet for International Feminist Journal of Politics. Hun har redigert to bøker og skrevet en rekke kapitler i redigerte verker. I tillegg har Skjelsbæk skrevet flere rapporter og vært aktiv som foreleser, foredragsholder og kommentator i norske og internasjonale medier.

Personlig

Inger Skjelsbæk vokste opp i Oslo som datter av fredsforskeren Kjell Skjelsbæk (opprinnelig navn Kjell Johannessen). Skjelsbæk er 2. varamedlem av Den norske Nobelkomite, og vil følgelig bli innkalt bare dersom både et medlem og 1. varamedlem er forhindret fra å møte.
Reinhold Frank

Bakgrunn

Reinhold Frank ble født som den yngste av syv barn i Bachhaupten i Sigmaringen-distriktet. 
Etter å ha tjenestegjort i militæret under første verdenskrig studerte han jus i Freiburg. Han var medlem av Katholische Deutsche Studentenverbindung Arminia (Det katolske tyske studentsamband Arminia) i Cartellverband der katholischen deutschen Studentenverbindungen.

Karriere

Etter en tid som junioradvokat i  Karlsruhe etablerte han, sammen med doktor Honold, en advokatpraksis. Reinhold Frank var dessuten medlem av det katolske Zentrumspartei og tilhørte Karlsruh byfororndedeforsamling i ti måneder frem til den ble oppløst av nasjonalsosialistene.
På grunn av sin kristne tro tiltalte ikke nazi-ideologien Franks overbevisninger. Han fant seg ofte i en posisjon der han forsvarte forfulgte klienter av alle politiske og religiøse avskygninger, som for eksempel katolske prester som ofte endte opp for domstolene i det tredje rike etter å ha ytret kritikk mot regimet.

Aktivt motstandsarbeid

Reinhold Frank tilhørte motstandskretsen grunnlagt av dr. Carl Friedrich Goerdeler. Han hadde allerede avtalt at han i Baden skulle være klar i til å ta en ledende rolle i Tysklands gjenoppbygging etter at man hadde lyktes med å styrte Hitler. Etter forsøket på å ta Hitlers liv i Wolfsschanze (Ulvehiet) i Øst-Preussen hadde mislyktes, ble Frank arrestert 21. juli 1944, dagen etter attentatet. 
Frank ble funnet skyldig av Volksgerichtshof, som var folkedomstolen for høyforrederi, og 12. januar 1945 ble han dømt til døden. Han ble hengt 23. januar i Plötzensee fengsel i Berlin.
Det ble oppsatt en minnestein til hans ære på Hauptfriedhof i Karlsruhe. Gaten i Karlsruhe hvor adbokatkontoret lå, bærer nå hans navn. Frank æres hvert år den 20. juli med en minneseremoni i et forskningssenter for tysk motstand mot nasjonalsosialismen i det sørvestlige Tyskland og i Universitetet i Karlsruhe.
Fylkesvei 3004

Fylkesvei 3004 går mellom Nansetgata og Greveveien i Larvik. Veien er 450 meter lang.
Frem til 2019 hadde veien betegnelsen  Fylkesvei 112.
Isabela (kanton)

Isabela er en kanton i den ecuadorianske Galápagos-provinsen. Kantonen utgjør øyene i den vestlige delen av arkipelet. Det er Galápagos' største kanton med et samlet landareal på 5 367 kvadratkilometer, og med en befolkning på 2 256 (2010) er det den med færrest innbyggere. Kantonens administrasjonssenter er Puerto Villamil på øya Isabela.
Kantonen omfatter øyene Darwin, Fernandina, Isabela, Redonda, Tortuga og Wolf. Den eneste øya med bosetning er Isabela, som har flyplass med forbindelser til Baltra og Puerto Baquerizo Moreno.
Nyborg (Bergen)

Nyborg er et bolig-og næringsområde i Åsane bydel i Bergen, omgitt av Dalabygda og Langavatnet i nord og øst, Flaktveit og Rolland i sør og Ulset i vest. I området ligger også Liavatnet og Forvatnet. Her ligger også kjøpesenteret Gullgruven senter og mye annen næringsvirksomhet, Kyrkjekrinsen skole, Li skole, Åsane videregående skole, lavblokker, rekkehus og eneboliger. Hovedveiene er motorveien Åsaneveien, Åsamyrane, Liamyrane, Liavegen, Litleåsvegen og Langarinden. Like nord for Nyborg ligger Åsane gamle kirke og kirkegård.
Nyborg omfattes av grunnkretsene Li, Litleåsen og Vågsbotn, med totalt 2 264 innbyggere 1. januar 2012, og et areal på 1,51 km², av dette 0,14 km² ferskvann. De nærliggende jordbruksbygdene Blindheim og Dalabygda har postadresse Nyborg.
Sais (Egypt)

Omtale hos grekerne

Herodot skrev at Sais er stedet hvor graven til Osiris var lokalisert og at gudens lidelser ble framstilt som et mysterium om natten på en tilstøtende innsjø.
Byens skytsgudinne var Neith hvis kult er bevitnet så tidlig som ved første egyptiske dynasti, ca 3100–3050 f.Kr. Grekerne, som Herodot, Platon, og Diodorus Siculus (Diodoros), identifiserte henne med Athene og således postulerte en opphavelig forbindelse til athenerne. Diodorus skrev at Athene hadde bygget Sais før Syndfloden som etter sigende skal ha ødelagt Athen og Atlantis. Mens alle greske byer ble ødelagt under denne legendariske katastrofen, ble egyptiske byer, som Sais, ikke det.
I Timaios og Kritias, skrevet rundt 395 f.Kr., forteller Platon om at 200 år tidligere hadde den greske poeten og lovmannen Solon besøkt Sais i 590 f.Kr., og hvor han fikk fra en egyptisk prest høre historien om Atlantis, om krigen mellom Hellas og Egypt, om Sais' nederlag og ødeleggelse ved en naturkatastrofe. Platon merket seg også at Sais var fødestedet for farao Amasis II.
Plutark skrev at helligdommen til Athene, som han identifiserte med Isis, hadde i Sais inskripsjonen: «Jeg er alt det som har vært, og er, og skal være; og ingen dødelig har hittil løftet mitt slør.»

Ruiner

Det er i dag ingen bevarte spor av denne byen fra forut det nye rike i Egypt (ca 1100 f.Kr.) på grunn av den omfattende ødeleggelsen av byen ved sebakhin, det vil si at bøndene har systematisk fjernet leirmursteiner for bruke dem som gjødsel på markene, og etterlatt kun noen få blokker på stedet.
Sais tempel hadde en medisinsk skole tilknyttet, hvilket også var tilfelle med mange andre egyptiske templer. Legeskolen i Sais hadde flere kvinnelige studenter og tilsynelatende også et kvinnefakultet, hovedsakelig i gynekologi (kvinnens forplantningssystem) og obstetrikk (behandlingen av mødre og fostre under graviditet og fødsel). En inskripsjon fra perioden er bevart og forteller at «Jeg kom fra medisinskolen ved Heliopolis og har studert ved kvinneskolen ved Sais hvor de guddommelige mødre har lært meg hvordan å lege sykdommer.» Bibelens Moses og hans hustru Sippora skal etter sigende ha studert ved Heliopolis, og Sipporas erfaring med omskjæring, referert i Andre Mosebok 4:25, kan indikere at hun hadde studert medisin.
Moriusaq

Moriusaq (også: Moriussaq) er en liten bygd med tre innbyggere i Qaasuitsup kommune i Nord-Grønland, ca. 30 km fra Thule Air Base.
Jakt- og fangstmulighetene i området er bra, spesielt fisk, sel og isbjørn. I den siste tiden har noen familier flyttet bort, spesielt til Qaanaaq, der infrastrukturen er bedre. I 1998 hadde bygda ca. 40 innbyggere.
Innbyggerne har både TV og radiomottak, private telefoner og en liten kraftstasjon for strøm. Moriusaq har en liten butikk, skole, kirke og et bibliotek. Hvert år besøkes landsbyen av en lege og en tannlege.
Stuffparty 3

Stuffparty 3 er et musikkalbum utgitt av Larz-Kristerz i 2007.
Ingebjørg Sem Stokke

Utdannelse og tidlig karriere

I 1950 kom hun inn på The Guildhall School of Music and Drama i London, der hun fikk opplæring i teater og sang. Hun tok også et regikurs på skolen. Året etter gikk  hun på Trøndelag Teaters elevskole.
Fra 1952 til 1955 hadde hun fast engasjement ved Trøndelag Teater. Sommeren 1955 spilte hun ved Sommerteatret i Frognerparken, deretter gikk turen til Den Nationale Scene i Bergen. Etter to sesonger der var hun på Edderkoppen 1958–59 i et spennende samarbeid med Leif Juster før hun hadde  to år på Nationaltheatret.
Joan Capdevila

Internasjonal karriere

Capdevila har spilt for det spanske herrelandslaget 17 ganger. Første gang var den 16. oktober 2002 i en vennskapskamp mot Paraguay i Logroño i La Rioja i Spania som endte 0-0. 17. november 2007 skårte han sitt første mål i internasjonal sammenheng i en landslagskamp mot Sverige på Estadio Santiago Bernabéu. 
Han ble utvalgt av landslagstrener Luis Aragonés til å spille for Spania under EM i Østerrike og Sveits 2008.
29. juni 2008 ble Capdevila sammen med resten av sitt lag europamester etter seier i finalen mot Tyskland. To år senere ble han verdensmester under VM i fotball 2010.
Blue Jay

Handling

To gamle skolekjærester, Jim (Mark Duplass) og Amanda (Sarah Paulson), gjenforenes på en matbutikk og bestemmer seg for å ta en kaffe sammen. De ender opp med å tilbringe hele kvelden sammen og tenke tilbake på fortiden. Da står de i fare for å grave opp gamle og fortrengte minner.
Tambú

Tambú er en musikkform med trommer og dans som finnes på Aruba, Bonaire og Curaçao i de nederlandske antillene. På Bonaire er musikken også kjent som bari. På Curaçao er tambú en viktig del av øyas kultur, og er ledsaget av instrumenter som wiri, agan og triangel. Ordet tambu stammer fra det spanske ordet for tromme, tambor.
Begrepet tambu kan brukes både om den lille tromma som brukes, om dansen, og om arrangementene hvor dans og musikk utøves. I moderne tambu er tekstene vanligvis på papiamento. Rytmen er komplisert og består av to ulike typer slag som veksler; sla habri og sla será, åpne og lukkede slag. Det er to typer tambumusikk; telele, som er en lang, langsomt stigende og fallende melodi, og egentlig tambu med raskere tempo.
Laterna magica

Historie

Den eldste referansen til instrumentet er fra 1671, i boka Ars Magna Lucis et Umbrae av Athanasius Kircher. På 1800-tallet var det vanlig å få besøk av reisende som holdt fremvisninger med et stort utvalg av bilder. Noen av disse hadde spesielle effekter ved at et annet bilde kunne gli eller rotere over hovedplaten. En populær fremvisning var "rotteslukeren", som viste en flokk rotter som hoppa inn i munnen til en sovende mann. Under napoleonskrigene ble briter varta opp med en slagscene mellom et britisk og et fransk skip som endte med at det franske skipet gikk ned i flammer, til jubel fra forsamlingen.
Da fotografiet ble funnet opp på 1840-tallet, kunne man etterhvert lage billigere glassplater med mer naturtro motiver. Slike lysbilder blir også kalt glassdiapositiver eller glassdias. En kunne se berømte bygg og mennesker og bilder fra fremmede land på fremvisningene. Man fikk også serier av bilder som fortalte en historie, gjerne med en lykkelig eller moraliserande slutt. De magiske lanternene og bildene de viste var mye etterspurt på 1800-tallet, men falt i popularitet da man fant opp filmen med levende bilder. Fremvisningformen har likevel overlevd gjennom moderne lysbilder og kikkertforma leketøy, solgt under produktnavnet View-Master, som kan vise fram serier av bilder mot dagslys.
Sioux kullkraftverk

Sioux kullkraftverk er et kullkraftverk i St Charles County, delstaten Missouri i det sentrale USA. Det har en installert produksjonskapasitet på 1100 MW, fordelt på 2 like store blokker/turbiner. Operatør er Ameren Co.
Anlegget ble bygget ut i årene 1965–1968. Brenselkilden er (sub-)bitumenøst kull. 
I 2006 hadde hele anlegget utslipp på 6,043 mill tonn CO2.
Fotball under Sentralamerikanske og karibiske leker 1962

Fotball under Sentralamerikanske og karibiske leker 1962. Fotball var en av flere sporter i de niende sentralamerikanske og karibiske leker som ble arrangert i Kingston på Jamaica i perioden 15. til 28. august 1962. Det var åttende gangen som fotball var med i de sentralamerikanske og karibiske leker. Det var kun en turnering for menn.
Södra Vrams fälad

Södra Vrams fälad var et tettsted i Bjuv kommune i Skåne län i Sverige. I 2015 hadde Södra Vrams fälad vokst sammen med tettstedet Bjuv. 
I 2010 hadde tettstedet 249 innbyggere.
Samvelde

Samvelde kan være betegnelse på en nasjon, stat, delstat, republikk, føderasjon eller konføderasjon.
Ordet «samvelde» kommer fra det engelske commonwealth (egentlig common wealth eller common weal). Commonwealth er et oversettelseslån fra latin res publica, som er blitt til ordet republikk.
Betegnelsen benyttes i dag om Samveldet av nasjoner (tidl. Det britiske samveldet) og Samveldet av uavhengige stater. I tillegg benyttes det engelske ordet commonwealth som offisiell betegnelse på Australia, Bahamas, Dominica, Puerto Rico, Nord-Marianene, Kentucky, Massachusetts, Pennsylvania og Virginia.
Vigsel

Kirkelig vigsel eller brudemesse er en religiøs handling som erklærer eller gjør noe hellig. Selve handlingen kalles vigsling. Eksempler på vigsling er inngåelse av ekteskap, kalt ektevigsel eller vielse. Andre eksempler på vigsling er ordinasjoner av prester og biskoper til kirkelige embeter eller vigsling av (kirke)rom, (kirke)bygninger og gravlunder.
Den personen som foretar vigslen var tidligere kjent som vigselsmann.
Vigsleren eller vigselperson er i dagens samfunn den personen som etter lovgivningen i Norge har rett til å forestå vielser eller ekteskapsinngåelser etter nærmere vilkår.

Ektevigsel som sakrament

I den katolske kirke, den ortodokse kirke og de orientalske ortodokse kirker regnes ektevigsel som et sakrament. Dette betyr at når et par gifter seg inngydes guddommelig nåde. Medlemmer av disse kirkene kan kun vies av en prest eller biskop (i den katolske kirke kan også en diakon vie ektepar); et ekteskap inngått i en annen kirke eller borgerlig regnes ikke som gyldig i kirkelig sammenheng, og kirken regner da de to som samboere og ikke ektefeller.
Det ligger i sakramentsforståelsen av ekteskapet er uoppløselig. Disse kirkene godtar derfor ikke at fraskilte gifter seg igjen uten at visse vilkår er oppfylt. I den katolske kirke kan dette løses ved at det første ekteskapet erklæres ugyldig av en kirkelig domstol (et tribunal), dersom man kommer fram til at det ble inngått på sviktende grunnlag, eller at det var formelle feil ved ektevigselen. I østkirken har man et mindre legalistisk syn på sakramentene, og man behandler derfor gjengifte som en krenkelse av sakramentet; man kan gifte seg igjen, men det må forutgås av en botshandling (i enkelte kirker må også selve bryllupet i slike tilfeller utføres som en botshandling, f.eks. med bruden kledd i sort).
Leitrim (grevskap)

Geografi og politisk inndeling

Leitrim er det 26. største av de 32 grevskapene i henhold til areal og de minst i henhold til størrelsen på befolkningen. Det er det minste av Connachts fem grevskap i både størrelse og i befolkning. Leitrim grenser til grevskapene Donegal i nord, Fermanagh i nordøst, Cavan i øst, Longford i sør, Roscommon i sørvest og Sligo i vest. Fermanagh er i Nord-Irland mens de andre nabogrevskapene er innenfor republikken Irland.

Geografi

Leitrim er preget av åser og fjellrikt landskap i nordvest og er relativt flatt i sørøst, hver del adskilt av innsjøen Lough Allen som ligger midt i grevskapet. Leitrim har den korteste kystlengden av alle de irske grevskapene som ligger mot havet. Ved Tullaghan er kystlinjen kun 2,5 km lang. Elven Shannon er knyttet til elven Erne via Shannon-Erne-kanalen.
Palomena prasina

Utseende

Palomena prasina er en bred og kraftig bygd grønn tege, ca. 11-14 millimeter lang, uten noen markerte flekker eller farger på oversiden. Den membrane delen av forvingene er mørkt brunsvart. På hele oversiden har tegen tydelige punkt-struktur i rødbrunt. Den har fem følehornsledd og antennen blir mørkere ut mot spissen.  Beina er lyst, blekt gulgrønne.  
Nymfene er vingeløse og kan ha mørke flekker. 
Utpå seinsommeren og høsten får tegen en mørkere brunlig farge.

Levevis

Palomena prasina tilhører nebbmunnene som har det til felles at munndelene er sugende og at de suger opp næringen. Palomena prasinalever på jordoverflaten på planter og trær av plantesaft. Ofte finnes den på bringebærplanten, hvor den kan suge saft fra bærene som får en ekkel smak og en vond lukt. 
Breiteger har en stinkkjertel på siden av kroppen.  Når de er truet utsondrer de en vond lukt. De sitter ofte på eller ved bær.  Når bærene plukkes kan tegene lett bli med og blir da skremt og utsondrer den vonde lukten. Derfor har de fått navnet bærfis. 
Palomena prasina har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.
Club Necaxa

Necaxa er et meksikansk fotballag som holder til i byen Aguascalientes. Hjemmebanen er Estadio Victoria. Klubben spiller for tida i Liga de Ascenso, som er det nest øverste nivået i meksikansk fotball, etter å ha rykka ned etter Clausura 2011-sesongen.
Necaxa ble grunnlagt 21. august 1923. Den fikk navn etter elva Necaxa i Puebla. I perioden 1971–1982 het laget Atlético Español og spilte på Estadio Azteka i Mexico by. I 1982 tok klubben tilbake navnet Necaxa, og holdt til i Mexico by fram til 2003, da eierne besteme seg for å flytte til Aguascalientes og gi klubben en ny identitet på grunn av sviktende publikumstall og tilhengerskare i konkurranse med de andre hovedstadsklubbene. Siden 1988 har klubben vært eid av Televisa.
Necaxa har ingen seriemesterskap, men har vunnet CONCACAFs mestercup to ganger (1975 og 1999) og CONCACAFs cupvinnercup én gang (1994). I 2000 deltok laget i Verdensmesterskapet for klubblag og endte på tredjeplass.
Necaxas drakter har røde og hvite vertikale striper.
Federico Pellegrino

Karriere

Han gjorde sin første konkurranse på seniornivå i verdenscupen den 11. mars 2010 i Drammen, hvor han til slutt endte opp på en 49.-plass. Han tok en andreplass på sprinten under verdenscupen i Liberec den 15. januar 2011, kun slått av Ola Vigen Hattestad i finalen. 
Pellegrino deltok under Ski-VM 2011 i Oslo, hvor han kvalifiserte seg til kvartfinalen i samme heat med blant andre Marcus Hellner og Eirik Brandsdal. Etter å ha kommet på andreplass kun 0,3 sekunder bak Hellner gikk han videre til semifinalen, hvor han ble slått ut av blant andre Petter Northug og Ola Vigen Hattestad
Pellegrino tok sin første verdenscupseier da han vant sprint fristil i Davos 21. desember 2014. Han vant også sprintetappen under Tour de Ski 2014/15. Den 24. januar 2015 tok Pellegrino sin tredje seier for sesongen, da han vant skøytesprinten i Rybinsk under svært løse og krevende forhold. Han ble nummer tre i sprintverdenscupen totalt sesongen 2014/15, kun slått av Eirik Brandsdal (2) og Finn-Hågen Krogh (1). Han deltok under Ski-VM 2015, der han fikk en 5.-plass på den klassiske sprinten og en bronsemedalje på lagsprinten i fri teknikk, sammen med Dietmar Nöckler.
I VM 2017 vant Pellegrino sprint fristil foran Sergej Ustjugov og Johannes Høsflot Klæbo, og han gikk sammen med Dietmar Nöckler på Italias lag som tok sølv på lagsprint. Han tok sølv på sprinten under vinter-OL 2018 i Pyeongchang.
Under VM 2019 i Seefeld tok Pellegrino sølv på sprint fristil, og han gikk på det italienske laget som tok bronse på lagsprint der han gikk sammen med Francesco de Fabiani.
Avant (nettverksselskap)

Bytte av navn og konsept

I 2012 byttet selskapet navn til Real Estate Worldwide og endret sin produktsatsing til opplæring innen eiendomshandel.